Perspektiivi

**Perspektiivi** on kolmiulotteinen näkövaikutelma esineiden sijainnista ja etäisyydestä, sekä sen vaikutelman luomista kuvataiteessa eri keinoin.

Kuvassa on kaksi ulottuvuutta (korkeus ja leveys), ja kolmas ulottuvuus on illuusio (syvyysvaikutelma). Perspektiivin voi havainnollistaa katsomalla junanraiteita: tiedämme, että ne ovat yhtä kaukana toisistaan, mutta kauempana katsojasta ne näyttävät lähenevän toisiaan.

Matematiikassa perspektiivi kuuluu pääasiassa euklidiseen geometriaan. Perspektiivistä tilan kuvaamista, perspektiivioppia kutsutaan myös deskriptiiviseksi geometriaksi.

## Sanan merkitys
Sana perspektiivi on johdettu latinan sanasta *perspectiva*, joka juontuu verbistä *perspicere* (nähdä läpi, nähdä tarkasti, tajuta selvästi). Perspektiivi-sanaa on käytetty eri aikoina eri merkityksissä. Antiikissa ja keskiajalla se viittasi optiikkaan. Tämä merkitys syrjäytyi renessanssin aikana, jolloin käsitteet *perspectiva artificialis* tai *perspectiva pigendi* tarkoittivat taidemaalarin esittämää keinotekoista lineaari- tai viivaperspektiiviä. Tavallisesti perspektiivikuvauksella tarkoitetaan geometrisesti konstruoitua keskeisperspektiiviä. Koska se perustuu katsomiseen yhdellä silmällä tietystä kohdasta eli näköpisteestä, perspektiivikuvauksen mukainen esitys ei voi vastata täysin todellista kahden silmän hahmottamaa kuvaa.

Perspektiivin teoria käsittelee niitä menetelmiä, joiden avulla kolmiulotteiset kohteet ja tilasuhteet kuvataan tasolla säilyttäen vaikutelman esineiden luonnonmukaisesta kolmiulotteisuudesta. Ensimmäiset keskeisperspektiivin teoriat laadittiin Italiassa 1400-luvulla. Perspektiivipiirustus, joka perustui geometrisiin sääntöihin tuli kuvataiteen tärkeäksi menetelmäksi. Se ei vaikuttanut ainostaan renessanssin taiteeseen, vaan muutti käänteentekevästi koko länsieurooppalaista taidetta.

## Tilan kuvaamisen kehitys
Erilaisia tapoja kuvata tilaa kaksiulotteisella kuvapinnalla on useita ja ne ovat erilaisia eri kulttuureissa. Eurooppalaiseen kulttuuriin kuuluu perspektiivinen kuvaustapa, joka kehittyi voimakkaasti renessanssin aikana. 

Perspektiivin optisen perustan selittivät arabimatemaatikot vuoden 1000 paikkeilla: valo tulee silmään kartion muotoisena keilana, koska samalla etäisyydellä olevat kohteet ympärillämme muodostavat pallopinnan.

Leonardo da Vinci ja aikalaiset käyttivät teoksissaan *luonnollista perspektiiviä* eli asiat pyrittiin kuvaamaan niin kuin ihminen ne näkee kahdella silmällään. Luonnollisessa perspektiivissä yhdensuuntaiset viivat (esimerkiksi raiteet) eivät leikkaa toisiaan vaan kaukaisuudessa taipuvat yhdensuuntaisiksi; perspektiiviprojektioissa ne leikkaavat jossakin (katoamispisteessä). Renessanssitaiteilijat ottivat käyttöön tilan kuvaamisen keinoja. Esimerkiksi Paolo Uccello, jolla Vasarin mukaan oli pakkomielle perspektiiviin, keskusteli euklidisen geometrian ongelmista aikalaistensa kanssa. 


Tiedosto:Codex Aug perg 205 72r Gesta Witigowonis Widmungsbild.jpg|Purchard von Reichenau, *Gesta Witigowonis*, 10. vuosisadan loppu.
Tiedosto:Reconstruction of the temple of Jerusalem.jpg|Jerusalemin temppelin jälleenrakentaminen, keskiaika.
Tiedosto:Giotto - 03. Annunciation to St Anne - Cappella degli Scrovegni - gallerix cropped.jpeg|Giotto, 1300-luku.
Tiedosto:Fra Angelico 006.jpg|Fra Angelico, noin 1450. 
Tiedosto:Andrea Mantegna - Lamentation of Christ - Pinacoteca di Brera (Milan).jpg|Andrea Mantegna, *Kristuksen sureminen*, noin 1490–1500.
Tiedosto:Paolo Uccello 038.jpg|Paulo Uccello, 
Tiedosto:Table of Perspective, Cyclopaedia, Volume 2.jpg|Erilaisia perspektiivejä tietosanakirjassa vuodelta 1728.
Tiedosto:The importance of knowing perspective - Satire on False Perspective, by William Hogarth (1753).jpg|William Hogarth, *Satiiri "Perspektiivivirheestä"*, 1753.


## Perspektiivityyppejä
### Yhden pakopisteen perspektiivi

Yhden pakopisteen perspektiiviä käytetään silloin, kun kuvataan kohdetta, jota katsotaan suoraan edestäpäin tai esimerkiksi sisätilaa kuvatessa vastassa on taso eli seinä. Yhden pakopisteen perspektiivissä suoraan katsojasta poispäin menevät viivat kohtaavat yhdessä katoamispisteessä, yleensä jossain kuva-alalla. Pystysuorat linjat ja vaakasuorat linja pysyvät vakiona, ainoastaan syvyyssuuntaiset linjat katsotaan pakopisteestä.


Tiedosto:Perspective with 1 point.svg|Yhden pisteen perspektiivin periaate.
Tiedosto:1 point perspective.svg|Yhden pisteen perspektiivi
Tiedosto:One point perspective.jpg|Esimerkki yhden pisteen perspektiivistä
Tiedosto:Leonardo da Vinci (1452-1519) - The Last Supper (1495-1498).jpg|Leonardo da Vinci, *Viimeinen ehtoollinen*, 1495–1498.


### Kahden pakopisteen perspektiivi
Kahta pakopistettä käytetään silloin, kun esine on kulmittain suhteessa katsojaan. Kahden pisteen perspektiivissä katsojaan nähden vinottain kulkevat viivat kohtaavat kahdessa pisteessä, yleensä kuva-alan ulkopuolella. Ainoastaan pystysuuntaiset linjat pysvät vakiona, muut viivat noudattavat jompaa kumpaa pakopistettä. 


Tiedosto:Perspective with 2 points a.svg|Kahden pisteen perspektiivin periaate.
Tiedosto:Linear with 2 pnt.svg|
 

### Kolmen pakopisteen perspektiivi
Kolmea pakopistettä käytetään silloin, kun kuvattava kohde on esimerkiksi todella korkea rakennus. Kolmen pakopisteen kuvassa kaksi pakopistettä sijaitsee horisonttiviivalla ja kolmas horisontin ylä- tai alapuolella riippuaen katsotko rakennusta maasta rakennuksen juurelta vai katolta. Kaikki viivat katsotaan jostain näistä pisteistä, eikä mikään linja ole vakio suuntainen.
Tiedosto:Perspective with 3 points.svg|Kolmen pisteen perspektiivin periaate
Tiedosto:HondiusPerspective.jpg|Henricus Hondius (1597–1651).
Tiedosto:Perspective-foreshortening.svg|Perspektiivinen lyhennys. 


### Kavaljeeriperspektiivi
Kavaljeeri- eli sotilasperspektiivissä katsojaa kohti olevan tason reunaviivat ovat luonnollisessa asennossaan, mutta siitä poispäin suorassa kulmassa olevat viivat esitetään 45 asteen kulmassa.


Tiedosto:Kavalierperspektive.PNG|Kavaljeeriperspektiivin periaate
Tiedosto:Perspective cavaliere fortification.jpg|Linnoitusrakenteita kavaljeeriperspektiivissä
Tiedosto:Perspective cavaliere exemple piece revolution.svg|Kavaljeeriperspektiivi


### Ilmaperspektiivi

Etäisyyden tuntu lisääntyy, jos ilmaan lisätään materiaalia. Esimerkiksi elokuvan teossa saatetaan laskea kaasua, sumua tai savua ilmaan kuvan syvyyden lisäämiseksi. 


Tiedosto:Atmospheric perspective (step 1).svg|Ilmaperspektiivi, vaihe 1.
Tiedosto:Atmospheric perspective (step 2).svg|Ilmaperspektiivi, vaihe 2.
Tiedosto:Atmospheric perspective (step 3).svg|Ilmaperspektiivi, vaihe 3.
Tiedosto:Atmospheric perspective Powietrzna.svg|Ilmaperspektiivi


## Katso myös
* Kuva
* Paolo Uccello
* Tekninen piirustus

## Lähteet

## Kirjallisuutta
* 

## Aiheesta muualla